**Број: 82-20-O/3**

**Дана: 09.04.2020. године**

**ДОДАТНО ПОЈАШЊЕЊЕ 1**

**ПИТАЊЕ**

Poštovani,

Molim Vas za dodatna pojašnjenja u vezi sa JN 82-20-O - Servis i održavanje medicinske opreme infuzionih pumpi i injektomata proizvođača "B.BRAUN MELSUNGEN AG".

*Kao jedini ovlašćeni servis proizvođača B. BRAUN MELSUNGEN AG u Republici Srbiji, a u cilju što transparentnijeg postupka javne nabavke u postupku održavanja i sprovođenja redovnog i vanrednog servisa infuzionih i špric pumpi proizvođača B. BRAUN MELSUNGEN AG molimo Vas da izvršite dopunu/ izmenu konkursne dokumentacije na način da ista u što boljoj meri predstavi postupak sprovođenja servisa i način njegove evidencije kao i obračun troškova istoga.*

*U tom smislu molimo da se svi troškovi servisa razdele na dve ključne grupe:*

***1)     Materijalni troškovi:***

*a.     Ovi troškovi podrazumevaju trošak eventualno potrebnih i ugrađenih (iskorišćenih) rezervnih delova ili potrošnog materijala tokom servisne intervencije. U tom kontekstu šaljemo Vam NOVU listu SVIH rezervnih delova (za sve modele B. BRAUN infuzionih i špric pumpi) koju je potrebnu uključiti u konkursnu dokumentaciju.*

*Molimo Vas da ovu listu originalnih rezervnih delova uvrstite u konkursnu dokumentaciju i zamenite već postojeću od 1486 delova u Obrascu ponude.*

***2)     Trošak usluge:***

*a.     Ovi troškovi podrazumevaju sve usluge (radnje) koje izvršilac treba da preduzme kako bi otklonio kvar na medicinskom sredstvu. U tom kontekstu šaljemo Vam listu najčeščih radnji koje se obavljaju na infuzionim i špric pumpama sa predlogom tablice u kojoj Izvršilac mora da unese fiksna vremena potrebna za izvršenje pojedine radnje (u min.) U sklopu ovih radnji definisane su i tzv. "obavezne radnje" koje su deo svake pojedinačne intervencije. Na ovakav način postiže se potpuna transparentnost u vremenu koje se utroši (fakturiše) za svaku pojedinačnu servisnu intervenciju, a u zavisnosti od opsega izvršenih radnji koja se mora poklapati sa utrošenim rezervnim delovima.*

*Molimo Vas da uvažite naše sugestije za dopunom/izmenom postojeće konkursne dokumentacije u cilju formiranja konkursne dokumentacije koja će u potpunosti obuhvatati I predstavljati kompletan servis B. Braun infuzionih pumpi i injektomata.*

Hvala unapred.

**ОДГОВОР:**

Наручилац ће приступити измени конкурсне документације предметног поступка јавне набавке.

Комисија за јавну набавку 82-20-O